Дзве амерыканкі вырашаюць правесці лета ў Барселоне: сур'ёзная Вікі, захопленая навуковай працай і заручаная з нуднаватым, затое надзейным мужчынам, і рамантычная Хрысціна, якая дрэнна ўяўляе, чаго хоча дасягнуць у жыцці, але прагне прыгод і новых сустрэч. І што б вы думалі: прыгоды такі знаходзяць дзяўчат самі! Яны трапляюць у заблытаную рамантычную гісторыю з іспанскім мастаком і ягонай жонкай, перажываючы ўвесь спектр эмоцый, ад страсці да нянавісці... І ўсё гэта — на фоне лета, мора, каталонскіх пейзажаў, іспанскага тэмпераменту і выдатнай музыкі. Нездарма меладраму Вудзі Алена крытыкі называюць найлепшай рэкламнай паштоўкай сталіцы Каталоніі.